《瀼西寻少陵故宅不得》
宋代·黄琮

君心出峡水，日夜趋襄阳。萍踪滞夔府，两鬓成秋霜。

西阁闻猿声，终日涕泗滂。白盐与赤甲，万仞山苍苍。

我来寻瀼西，村树亦已荒。故券傥可得，为君新草堂。

作者简介：宋兴化军莆田人，字子方。哲宗元符三年进士。为长溪尉。迁知闽清，不畏强御，捐俸代民输租，时有“闽清清过伯夷清”之谣。移知同安，与陈麟、翁谷号“三循吏”。后通判漳州，年五十二致仕。